**Yer təkindən istifadə ilə bağlı 31 yanvar 2024-cü il tarixində saat 11:00-da keçiriləcək**

**hərracın elanı**

**Hərrac auksion formasında keçiriləcəkdir.**

***Ordubad rayonu “*Ordubadçay” çınqıl-qum qarışığı yatağı**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **N** | **Yatağın adı** | **LOT** | **Həcmi** | **Sahəsi** | **Faydalı**  **qazıntının növü** | **İstismar müddəti** | **Yatağın koordinatı** | **Başlanğıc**  **qiyməti** | **Beh məbləği**  **(10%)** |
| 1. | **Ordubadçay** | **LOT-1** | **150000m3** | **3,0 ha** | **çınqıl-qum** | **15**  **ilədək** | X4303936.321  Y587765.154  X4303913.281  Y587907.521  X4303738.955  Y587691.036  X4303713.767  Y587834.365 | **15000** | **1500** |

**Culfa rayonu Ərəzin gips yatağı**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **N** | **Yatağın adı** | **LOT** | **Həcmi** | **Sahəsi** | **Faydalı**  **qazıntının növü** | **İstismar müddəti** | **Yatağın koordinatı** | **Başlanğıc**  **qiyməti** | **Beh məbləği**  **(10%)** |
| 1. | **Ərəzin gips yatağı** | **LOT-1** | **1036000m3** | **14,0 ha** | **gips** | **25**  **ilədək** | X4328658.971  Y547168.982  X4328691.150 Y547304.954  X4328180.082  Y547841.172  X4328156.959 Y547597.115  X4328325.952 Y547381.072 | **103600** | **10360** |

**Hərracın keçiriləcəyi ünvan: Naxçıvan şəhəri, Nəsrəddin Tusi küçəsi 19, (Naxçıvan Biznes Mərkəzi MMC)**

**Qeyd:** Hərracda iştirak etmək istəyən fiziki və hüquqi şəxslər hərracla bağlı məlumat almaq, iştirak haqqı və 10% miqdarında beh məbləğini ödəmək üçün Naxçıvan Muxtar Respublikası Ekologiya və Təbii Sərvətlər Nazirliyinə müraciət edə bilərlər. (Naxçıvan şəhəri Cəlil Məmmədquluzadə küçəsi 42)

**Yer təki sahəsindən faydalı qazıntılar çıxarılması üçün hərrac iştirakçıları lazımi maliyyə və texniki imkanlara malik olmalı və hərracda iştirak etmək üçün aşağıdakı sənədləri müraciət Ərizəsinə qoşma olaraq təqdim etməlidirlər:**

1. **Hərracda iştirak etmək üçün yazılı ərizə-müraciət (əlavə olunur);**
2. **Hərracda iştirak haqqının ödənilməsi barədə bank sənədinin əslini;**
3. **“Vergi ödəyicisinin vergi borcu barədə” arayış;**
4. **İddiaçının son bir ildə maliyyə vəziyyəti haqqında bank arayışı (hesabdan çıxarış);**
5. **İddiaçının tam adı, hüquqi statusu: Hüquqi şəxsdirsə - nizamnaməsi, VÖEN-şəhadətnaməsi və dövlət reyestrdən çıxarışı, qeydiyyatdan keçdiyi ölkə və rekvizitləri; fiziki şəxsdirsə - şəxsiyyəti təsdiq edən sənəd və VÖEN-şəhadətnaməsi;**
6. **İddiaçının ixtisas göstəricilərinə dair məlumatlar: ən azı 1 dağ-mədən mühəndisi və 1 geoloq ilə bağlanmış əmək müqaviləsinin və onların ixtisasını təsdiq edən sənədin notarial qaydada təsdiq olunmuş surəti;**
7. **İddiaçının maddi-texniki bazası (faydalı qazıntıların çıxarılması üçün zəruri texniki vasitələri və avadanlıqları) haqqında məlumat.**

**Sənədlər Azərbaycan dilində, 2 nüsxədə tərtib olunmalıdır.**

İddiaçılar hərracda iştirak etmək üçün yuxarıda göstərilən sənədləri **19 yanvar 2024-cü il saat** **16:00** qədər Naxçıvan şəhəri, Cəlil Məmmədquluzadə küçəsi 42 ünvanında (Naxçıvan Muxtar Respublikası Ekologiya və Təbii Sərvətlər Nazirliyinin inzibati binası) təqdim etməlidirlər.

**Göstərilən vaxtdan gec təqdim olunmuş sənədlər açılmadan geri qaytarılacaqdır.**

Hərracda iştirak etmək istəyənlər **540** manat məbləğində xidmət haqqını aşağıda göstərilən hesaba köçürdükdən sonra, Azərbaycan dilində tərtib olunmuş əsas şərtlər toplusunu Naxçıvan şəhəri, Cəlil Məmmədquluzadə küçəsi 42 (**Əlaqələndirici şəxs: Əliyev Şövqi, telefon: (036) 545 34 85, 050-569-84-69** ) ünvanından  ala bilərlər.

|  |
| --- |
| Hesab: AZ21NABZ12360100000000005944 |
| VÖEN: 0200003621 |
| Naxçıvan Muxtar Respublikası Ətraf mühitin mühafizəsi və təbii ehtiyatlardan istifadə üzrə dövlət fondu |
| Büdcə təsnifat kodu: 142582 |
| Büdcə səviyyəsinin kodu: 7 |

**Xidmət haqqı heç bir halda geri qaytarılmır.**

**Hərrac komissiyası tərəfindən hərrac iştirakçısına dəvət məktubu verildikdən sonra 2 (iki) iş günü ərzində başlanğıc qiymətinin 10% miqdarında beh məbləği ödənilməlidir. Beh məbləği ödənilmədiyi təqdirdə, iddiaçı hərraca buraxılmır.**

# 

# 

# Qoşma:

Azərbaycan Respublikası Naxçıvan Muxtar

Respublikası Ekologiya və Təbii Sərvətlər

Nazirliyinə

Fiziki şəxs / Hüquqi şəxs  tərəfindən

VÖEN:

Ünvan:

# Ərizə

Xahiş edirik  hərracda iştirak etmək üçün icazə verəsiniz.

**Qoşma: 3 vərəq**

**İmza: Nümunə Həsənov Həsən**

**Tarix: 15 oktyabr 2023-cü il**

**Hərracın qalibi aşağıdakı şərtlərə əməl etməlidir**

**Faydalı qazıntı çıxarmaq üçün verilmiş "Dağ-mədən ayırması aktına” görə qoyulan tələblər:**

* yerin təkindən istifadə məqsədilə dağ-mədən fəaliyyətinə başlamadan öncə “Dağ-mədən işlərinin inkişafı planı”nın, Topoqrafiq planın 10 iş günü müddətində Nazirliyə təqdim olunması təmin edilməlidir;
* yerin təkindən istifadə məqsədilə dağ-mədən fəaliyyətinə başlamadan öncə rəsmiləşdirilmiş torpaqayırma sənədlərinin, o cümlədən torpaq sahəsinin Daşınmaz Əmlak və Torpaq Məsələləri üzrə Dövlət Xidməti tərəfindən təsdiqlənmiş yerquruluşu planının və ya torpaq sahəsinin ölçüsü və planı sənədinin 30 gün ərzində təqdim olunması təmin edilməlidir;
* üst açma zamanı torpağın münbit qatının sıyrılaraq səmərəli istifadə  məqsədilə saxlanılması, faydalı qazıntılar çıxarılan ərazilərin “Rekultivasiya layihəsi”nin hazırlanması və müvafiq qurumlar tərəfindən təsdiq edilməsi.
* İstismar işləri yekunlaşdıqdan sonra təsdiqlənmiş Layihəyə uyğun ərazilərin istifadəyə yararlı hala salınaraq torpaq sahibinə qaytarılmasının təmin edilməsi;
* Respublikanın avtomobil yollarından və yol qurğularından istlfadə edilərkən, onların qorunmasının təmin olunması məqsədilə AR Nazirlər Sovetinin 1989-cu il 17 noyabr tarixli 461 nömrəli Qərarının tələblərinə riayət edilməsi;
* “Magistral boru kəmərlərinin, körpülərin, hidrotexniki qurğuların və yüksək gərginlikli elektrik hava xətlərinin mühavizəsinin gücləndirilməsinə dair bəzi tədbirlər barədə “Azərbaycan Respublikası Nazirlər Kabinetinin 2008-ci il 19 avqust tarixli 191 saylı Qərarının tələblərinə riayət edilməsi;
* Naxçıvan Muxtar Respublikası Ali Məclisi Sədrinin 2023-cü il 05 oktyabr tarixli, 206-VI FR nömrəli Fərmanı ilə təsdiq edilmiş “Naxçıvan Muxtar Respublikası Ətraf mühitin mühafizəsi və təbii ehtiyatlardan istifadə üzrə dövlət fondu haqqında” Əsasnamənin əlavəsinə müvafiq olaraq istehsal üçün təyin olunmuş ödənişin vaxtında ödənilməsinin təmin edilməsi;
* istismar zamanı “Dağ mədən ayırma” aktı əsasında ayrılmış sahədən kənaraçıxma hallarına yol verilməməsi və istismar işlərinin müəyyən edilmiş dərinliyə qədər aparılmasının təmin olunması;
* fəaliyyət dövründə ekoloji tələb və normalara ciddi riayət edilməsi;
* karxananın istismarı üçün hər il “Dağ-mədən işlərinin inkişaf planı”nın tərtib olunaraq müəyyən olunmuş qaydada Nazirlik ilə razılaşdırılması;
* Azərbaycan Respublikası qanunvericiliyinə, habelə yerin təkindən istifadə üzrə standartlara (normativlərə və qaydalara) riayət edilməsi, faydalı qazıntıların normadan artıq itkisinə, keyfiyyətinin aşağı düşməsinə yol verilməməsi;
* yerin təkindən istifadə ilə əlaqədar işlərin təhlükəsiz görülməsinin təmin edilməsi, təhlükəsizliyin təmin edilməsi məqsədi ilə mövcud istismar sahəsinin hasarlanması, giriş çıxış  yollarının işarələnməsi, Dağ mədən ayırması hüdudlarından kənar ərazilərin sözügedən fəaliyyətlə əlaqəli olan antropogen təsirlərdən qorunması;
* istismar işlərinin aparılması zamanı hakim küləklərin nəzərə alınması, qeyri üzvi tozun yaranmasının və ətraf yaşayış məntəqələrinə yayılmasının qarşısının alınması üçün müvafiq tədbirlərin görülməsi;
* nəqletmə zamanı avtomobil nəqliyyatlarının banının xüsusi çadırlarla ötürülməsinin təmin edilməsi;
* sanitar və ekoloji mühafizə tələblərinə əməl edilməsi;
* Faydalı qazıntı çıxaran müəssisə rəhbərləri və vəzifəli şəxsləri "Dağ-mədən ayırması" statusunu təsdiq edən aktdan irəli gələn, yer təkinin istifadəçisi kimi vəzifə borclarını yerinə yetirmədiklərinə və "Yerin təki haqqında" qanunun tələblərini pozduqlarına görə məsuliyyət daşıyırlar. Yerin təkindən müvafiq icazə olmadan istifadə edən cavabdeh vəzifəli şəxslər və sahibkarlar Azərbaycan Respublikasının qanunvericiliyinə müvafiq məsuliyyət daşıyırlar.
* Faydalı qazıntı çıxaran müəssisədə "Dağ-mədən ayırması"nı təsdiq edən aktın və qanunla tələb olunan sənədlərinin dolğun və düzgün olmasına, həmçinin icazə verilən hüdudlar daxilində dağ mədən işlərinin aparılmasında "Yer təki haqqında" qanuna riayət olunmasına nəzarəti Naxçıvan Muxtar Respublikası Ekologiya və Təbii Sərvətlər Nazirliyi həyata keçirir.
* yatağın işlənməsi faydalı qazıntı çıxaran müəssisənin təsdiq olunmuş layihəsinə, dağ işlərinin inkişaf planına və texniki istismar qaydalarına uyğun yerinə yetirilməldir;
* yataqlardan əsas və onlarla birlikdə yatan faydalı qazıntıları və sənaye əhəmiyyəti kəsb edən qiymətli komponentləri çıxarmaq üçün daha səmərəli effektliliyə malik üsulları və işlənmə sistemləri tətbiq edilməlidir;
* faydalı qazıntıların normadan artıq itirilməsinə və kasadlaşmasına, həmçinin yataq və lay sahələrinin seçmə yolla işlənməsinə yol verməməlidir;
* faydalı qazıntı yatağının istismar kəşfiyyatının, digər geoloji işlərin, markşeyder işlərinin aparılmasını, həmçinin geoloji, markşeyder və texniki sənədlərdə tələb olunan işləri yerinə yetirməlidir;
* faydalı qazıntı ehtiyatlarının vəziyyətinin, hərəkətinin, itirilməsinin və kasadlaşmasının hesabatının aparılmasını həyata keçirməlidir;
* dağ işlərinin aparılması zamanı işlənən və onunla qonşuluqda yatan faydalı qazıntı yataqlarının korlanmasına yol verməməyə və Yerin təkində işlənməsi konservasiya olunmuş ehtiyatların mühafizəsini təmin etməlidir;
* əsas faydalı qazıntı ilə birlikdə çıxarılan, müvəqqəti istifadə olunmayan faydalı qazıntıların hesabatının aparılmasına və mühafizəsinə nəzrət etməlidir;
* açılış süxurlarının və istehsalat tullantılarının düzgün idarə edilməsini və ayrılmış xüsusi sahədə anbarlaşmasını təmin etməlidir;
* işçilərin həyat və sağlamlığını, Yerin təkinin, ətraf təbii mühitin və digər obyektlərin mühafizəsini, bina və qurğuların dağ işlərinin zərərli təsirindən mühafizəsini təmin etməlidir;
* qəzanın ləğv edilməsi planını işləyib təsdiq etməlidir (FHN);
* faydalı qazıntı yataqlarının işlənməsində nadir geoloji və mineraloji törəmələrin, meteoritlərin, paleontoloji, arxeoloji və digər elm və mədəniyyət üçün maraqlı olan obyektlərin aşkar edildiyi hallarda işləri dayandırmağa və aidiyyəti üzrə dövlət orqanlarına məlumat verməlidir;
* dağ işlərinin aparılması konservasiya edildikdə, yaxud həmişəlik dayandırıldıqda, faydalı qazıntı çıxaran müəssisənin, yaxud onun bir hissəsinin ləğv və konservasiya işlərini həyata keçirməlidir;
* ümumi yayılmış faydalı qazıntı ehtiyyatlarının balans hesabatının (5K forması) istismar dövrü ərzində hər ilin yanvar ayının 31-dən gec olmayaraq Nazirliyə təqdim edilməsi.
* Yerin təkinin istifadəçisi "Dağ-mədən ayırması" aktı aldıqdan iki il müddətində işə başlamamışdırsa "Dağ-mədən ayırması" aktı öz qüvvәsini itirir və Naxçıvan Muxtar Respublikası Ekologiya və Təbii Sərvətlər Nazirliyinə qaytarılır;
* Müəssisənin (fiziki şəxsin) ona verilmiş "Dağ-mədən ayırması aktı"ı üzrə yerin təkindən istifadə hüquqlarını digər müəssisəyə (fiziki şəxsə) verməsi qadağan edilir.
* Yuxarıda qeyd olunan ekoloj tələblərin icrasına Naxçıvan Muxtar Respublikası Ekologiya və Təbii Sərvətlər Nazirliyi tərəfindən nəzarət edillməsinə şərait yaradılmalı, eyni zamanda hər bənd üzrə görülən işlərin nəticəsi barədə nazirliyin müvafiq qurumlarına məlumat verilməli və cari vəziyyət haqqında rəsmi məlumatlar Nazirliyə təqdim olunmalıdır.
* Müəssisənin konservasiyası və ya ləğv olunması aktı təsdiq olunduqdan 30 gün müddətinə "Dağ-mədən ayırması" aktının, geoloji və işlərin dayandırıldığı günədək məlumatlar doldurulmaqla markşeyder sənədlərinin əsli iltizam sənədilə birgə Naxçıvan Muxtar Respublikası Ekologiya və Təbii Sərvətlər Nazirliyinə geri qaytarır. Markşeyder planlarının, geoloji xəritələrin və kəsilişlərin sürətləri isə qonşu müəssisələrdə daxil olmaqla həmin müddətdə marağı olan təşkilatlara, müəssisələrə verilməlidir.
* Göstərilən vəzifələri yerinə yetirmədikdə faydalı qazıntı çıxaran müəssisənin rəhbərləri və vəzifəli şəxsləri, fiziki şəxslər Azərbaycan Respublikasının qanunvericiliyinə müvafiq məsuliyyət daşıyırlar.